Diari Oficial de la Generalitat Valenciana


Sumari del DOGV 9536, del 17-02-2023 (2023/1482)

RESOLUCIÓ de 10 de febrer de 2023, de la consellera de Justícia, Interior i Administració Pública, per la qual es prorroguen tres beques per a la realització de pràctiques professionals, en la Direcció General de Reformes Democràtiques i Accés a la Justícia entre el 17 de febrer de 2023 i el 16 de febrer de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1482


Data del document
:   10-02-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 10 de febrer de 2023, de la consellera de Justícia, Interior i Administració Pública, per la qual es prorroguen tres beques per a la realització de pràctiques professionals, en la Direcció General de Reformes Democràtiques i Accés a la Justícia entre el 17 de febrer de 2023 i el 16 de febrer de 2024. [2023/1482]  
Per Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, s'aproven les bases reguladores de concessió de beques per a la realització de pràctiques professionals en la Sotssecretaria i en les direccions generals de la Conselleria (DOGV 8071, 27.06.2017).  
Mitjançant Resolució de 5 d'agost de 2021, de la consellera de Justícia, Interior i Administració Pública, es convoquen quatre beques per a la realització de pràctiques professionals en la Direcció General de Reformes Democràtiques i Accés a la Justícia (DOGV 9153, 17.08.2021).  
Per Resolució de 25 de gener de 2022, de la consellera de Justícia, Interior i Administració Pública, es concedeixen aquestes beques a Raquel Quiles Mínguez, Delmir Giner Ibáñez, Nerea Gema Jusue Moñino i Elena Cosmina Soare Patrascu, per un període de 12 mesos, fins al 16 de febrer de 2023. En la mateixa resolució es va establir una borsa de reserva per a cobrir les vacants que pogueren produir-se en les beques, entre altres causes, degut a renúncies.  
En data 7 de febrer de 2022, Delmir Giner Ibáñez va presentar escrit de renúncia a la beca concedida, renúncia que va ser acceptada per Resolució de 23 de febrer de 2022, de la consellera de Justícia, Interior i Administració Pública. En la mateixa resolució es va concedir aquesta beca a la persona següent integrant de la borsa de reserva prevista en la convocatòria, això és, María Mercedes Blanes Tortajada.  
Amb data 30 de juny de 2022, María Mercedes Blanes Tortajada va presentar escrit de renúncia a la beca concedida per a la realització de pràctiques professionals en aquesta Direcció General de Reformes Democràtiques i Accés a la Justícia, renúncia que va ser acceptada mitjançant Resolució de 25 de juliol de 2022. En la mateixa resolució es va concedir aquesta beca a la persona següent integrant de la borsa de reserva prevista en la convocatòria, això és, Alicia Gil Torralba.  
En el resolc quart de la Resolució de 5 d'agost de 2021, de la Conselleria de Justícia, Interior i Administració Pública, per la qual es convoquen quatre beques per a la realització de pràctiques professionals en la Direcció General de Reformes Democràtiques i Accés a la Justícia, es disposa: «El període de duració de les beques serà de 12 mesos des de la data en què s'indique en la resolució de concessió, sense perjudici de la possibilitat de pròrroga de 12 mesos addicionals, sense necessitat de nova convocatòria, sempre que existisca crèdit adequat i suficient i que l'exercici de l'activitat que s'estiga efectuant així ho requerisca o aconselle».  
Les persones beneficiàries de les beques realitzen les seues pràctiques professionals i desenvolupant els seus programes de treball de manera satisfactòria, per la qual cosa la Direcció General de Reformes Democràtiques i Accés a la Justícia considera necessari que continuen amb el desenvolupament de la seua activitat i, per tant, que les beques que finalitzen el 16 de febrer de 2023, es prorroguen.  
En virtut de l'exposat i, de conformitat amb les previsions de la citada Ordre 11/2017, de 16 de juny, en relació amb l'article 160 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, resolc:  
  
Primer  
Prorrogar les beques per a la realització de pràctiques professionals en la Direcció General de Reformes Democràtiques i Accés a la Justícia, a Raquel Quiles Mínguez (DNI \*\*1675\*\*), Nerea Gema Jusue Moñino (DNI \*\*5340\*\*), i Elena Cosmina Soare Patrascu (DNI \*\*0046\*\*), per al període comprés entre el 17 de febrer de 2023 i el 16 de febrer de 2024.  
  
Segon  
La pròrroga de les beques serà efectiva a partir del dia 17 de febrer de 2023 i finalitzarà el 16 de febrer de 2024. Les seues condicions econòmiques seran les establides en la Resolució de 19 de gener de 2022, de la Conselleria d'Hisenda i Model Econòmic, per la qual es va establir per a l'exercici 2022 una quantitat inicial de percepció de 1.120,19 euros (mil cent vint euros amb dènou cèntims d'euro) bruts mensuals, per a cadascuna de les beques subjectes a l'àmbit d'aplicació del Decret 132/2009, de 7 de setembre, del Consell, pel qual es regula la concessió de beques, més els següents increments que és procedent aplicar d'acord amb el que es disposa en l'article 17 del citat decret.  
  
D'acord amb el Decret llei 17/2022, de 25 de novembre, del Consell, pel qual s'aplica en l'àmbit de la Generalitat Valenciana l'increment retributiu addicional de l'1,5 per cent previst en l'article 23 del Reial decret llei 18/2022, de 18 d'octubre, pel qual s'aproven, entre altres, mesures en matèria de retribucions del personal al servei del sector públic, amb efectes des de l'1 de gener de 2022, l'import mensual brut de cadascuna de les beques és, des d'aquesta data, de 1.136,66 euros (mil cent trenta-sis euros amb seixanta-sis cèntims d'euro).  
  
Així mateix, la Resolució de 16 de gener de 2023, de la Conselleria d'Hisenda i Model Econòmic, fixa en 1.165,08 la quantitat inicial de percepció per a l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell.  
Aquesta quantitat inicial de 1.165,08 € haurà de ser incrementada, si fa el cas, amb els increments addicionals previstos en l'article 28.2 de la Llei 9/2022, de 30 de desembre, de pressupostos de la Generalitat per a l'exercici 2023.  
Sobre aquests imports hauran de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si fa el cas, pogueren correspondre.  
  
Tercer  
Autoritzar i disposar crèdit, per un import de 38.197,56 euros (trenta-huit mil cent noranta-set euros amb cinquanta-sis cèntims d'euro) amb càrrec a l'aplicació pressupostària 29.32.03.238.00, línia S792400, beques pràctiques professionals de la Direcció General de Reformes Democràtiques, del pressupost de la Generalitat per a 2023 i de 5.681,76 euros (cinc mil sis-cents huitanta-un amb setanta-sis cèntims d'euro) amb càrrec al pressupost de 2024, segons disposició pressupostària.  
  
  
La present resolució posa fi a la via administrativa i contra aquesta podrà interposar-se un recurs contenciós administratiu en el termini de dos mesos a comptar des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana.  
Així mateix, podrà interposar-se, de manera potestativa, recurs de reposició, davant la consellera de Justícia, Interior i Administració Pública, en el termini màxim d'un mes segons el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga presentar-s'hi qualsevol altre recurs que s'estime escaient.  
  
València, 10 de febrer de 2023.- La consellera de Justícia, Interior i Administració Pública: Gabriela Bravo Sanestanislao.